Een van twee verstekelinge op vlug van Jhb na Londen val na sy doodBritish Airways-vliegtuig (Argieffoto) Foto: anglotopia.net Sky News berig twee mans het vermoedelik vir nagenoeg 13 000km, of sowat 11 uur, in ŉ British Airways-vliegtuig se landingtoestel weggekruip. Een van die twee mans het glo na sy dood geval toe die vliegtuig Donderdag gereed gemaak het om te land by die Heathrow-lughawe. Die man se liggaam is op ŉ winkel se dak gevind. Volgens Sky News het die ander man wonderbaarlik oorleef en is hy in ŉ ernstige toestand in die hospitaal opgeneem. Die mans se name en nasionaliteite is nog nie bekend gemaak nie. British Airways het aan die uitsaaier gesê dit is ŉ “baie ongewone geval” en dat hulle saam met die polisie in Londen en Johannesburg werk om te probeer vasstel wat gebeur het.